**PRESENTACIÓ del PROJECTE de SENSIBILITZACIÓ**

**i CAPTACIÓ de FAMÍLIES ACOLLIDORES**

**Què és la FEiAB?**

Una federació integrada per 11 entitats sense ànim de lucre que treballem a les Illes Balears per a l’atenció a la infància i l’adolescència en situació de risc o desprotecció i que gestionem centres residencials per a menors amb una mesura jurídica de protecció.

Les entitats que composen la FEIAB agrupen un total de 249 places residencials de menors d’edat, distribuïdes en un total de 21 centres, a l’illa de Mallorca, en els que hi treballen 206 persones.

Les onze entitats que composen la federació son:

Associació Pare Montalvo

GREC (Associació Grup de d’Educadors de Carrer i Treball amb Menors)

Centre Mater Misericordiae

Llars el Temple

Fundació Minyones

Fundació Natzaret

Intress (Institut de Treball Social i Serveis Socials)

Adoratrius

Patronat de l'Agrupació Pro-Minusvàlids Psíquics de la Comarca d'Inca.

Associació Ames

Fundació Aldaba

Els destinataris del treball de la federació son finalment els infants i adolescents que resideixen en els centres residencials i llars de les entitats integrants.

**CAMPANYA de SENSIBILITZACIÓ i CAPTACIÓ de FAMÍLIES ACOLLIDORES**

Durant els últims anys sembla que hi ha un consens entre els especialistes a l'hora de valorar els beneficis dels acolliments familiars com una altra possibilitat de protecció de menors, a més de la institucionalització, sobretot quan es realitzen en famílies preparades i amb la formació i el seguiment adequat.

A més, cal tenir en compte que molts dels menors que hi ha institucionalitzats no presenten conductes o dificultats socials greus, i es poden adaptar fàcilment a entorns normalitzats. Aquests menors, estant en una família tindran un major contacte amb la societat i la comunitat, i més suport afectiu.

El principal problema amb el qual ens trobem és la falta de famílies que s'ofereixen a realitzar aquesta funció. Per això, la FEiAB amb el suport del Ministeri de Sanitat, Política Social e Igualdad, i en col·laboració amb el Consell de Mallorca, desenvolupa un programa que pretén captar a famílies que estiguin disposades a acollir a menors que actualment estan en centres de protecció. Per a això es realitzarà una campanya de difusió que serà personalitzada en funció del tipus de població al qual vagi dirigida.

**Objectius de la campanya**

1. Sensibilitzar la població en general.
2. Captar famílies acollidores amb característiques específiques conforme a les necessitats del grup de menors seleccionat.

**Com ho fem?**

Ens dirigim a entitats publiques i privades: serveis socials, centres de salut, empreses, i col·lectius diversos (col·legis professionals, associacions de veïns, associacions de pares d’alumnes), per abastar el major nombre possible de persones susceptibles de ser famílies d’acollida permanent.

Mitjançant una xerrada grupal, donem informació de què suposa ser família d’acollida permanent, qui pot ser- ho, quines diferències hi ha amb altres acollides i amb l’adopció i intentem aclarir totes les dubtes que els assistents ens plantegen.

Una vegada feta la xerrada, mantenim entrevistes individuals amb les persones més interessades. Aprofundim més la informació, coneixem larealitat de la /les persones amb qui parlem i les seves inquietuds i, en general,establim un contacte més estret i de més confiança per parlar del tema.

Les entrevistes individuals es poden realitzar les vegades necessàries fins que la/ es persona/ es decideixi/n que ja tenen informació suficient. Quan se senten disposades, omplen els formularis elaborats per l’IMAS (Institut Mallorquí d’Afers Socials), per demanar ser família d’acollida permanent.

Nosaltres estem en contacte amb dites persones, fins que acabin tot el procés.

Per altra banda, a través dels mitjans de comunicació, fem entrevistes a la ràdio, la televisió i la premsa per fer difusió de la campanya.

Així mateix, a la nostra web ( <http://www.feiab.org>) hi ha un formulari per omplir quan es vol conèixer informació sobre les famílies d’acollida. A través d’ aquest formulari, ens posem en contacte amb la persona interessada.

Si vols conèixer més sobre la campanya de sensibilització i captació, o estàs pensant la possibilitat d'acollir un menor, posa't en contacte amb nosaltres telefonant al telèfon **900 100 444** . En breu te cridarem.